CELEX: 52000SC0085
Language: da
Date: 2000-01-26
Title: Udkast til Kommissionens beslutning om ændring af Kommissionens beslutning nr. 2136/97/EKSF af 12. september 1997 om forvaltning af visse restriktioner for indførslen af visse stålprodukter fra Den Russiske Føderation.

Avis juridique important

|

52000SC0085

Udkast til Kommissionens beslutning om ændring af Kommissionens beslutning nr. 2136/97/EKSF af 12. september 1997 om forvaltning af visse restriktioner for indførslen af visse stålprodukter fra Den Russiske Føderation.  /* SEK/2000/0085 endelig udg. */  

Udkast til KOMMISSIONENS BESLUTNING om ændring af Kommissionens beslutning nr. 2136/97/EKSF af 12. september 1997 om forvaltning af visse restriktioner for indførslen af visse stålprodukter fra Den Russiske Føderation.BEGRUNDELSESom led i partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Russiske Føderation på den anden side har Det Europæiske Kul- og Stålfællesskab og Den Russiske Føderation i oktober 1997 indgået en sektoraftale om handel med visse stålprodukter. Denne aftale danner grundlaget for en gradvis og betinget liberalisering af den bilaterale handel med stål. Der er knyttet flere erklæringer til denne aftale, og disse er en integrerende del af aftalen. Især fastsættes det i erklæring nr. 3, at de kontraherende parter er enige om, at de ikke over for den anden part anvender kvantitative restriktioner, told, afgifter eller foranstaltninger med tilsvarende virkning ved udførsel af affald af jernmetaller.Trods denne forpligtelse vedtog den russiske regering den 16. april 1999 et dekret om indførelse af en told på 15% i en periode på seks måneder (med et mindstebeløb på mindst 15 EUR pr. ton) på udførsel af skrot og affald af jern. Dette dekret var begrundet med ønsket om at forhindre omdirigering af råstoffer, der er nødvendige til fremstillingen af stål og opretholde et mindsteniveau for fortsat drift i de indenlandske stålværker.Ved flere lejligheder har EF formelt henledt de russiske myndigheders opmærksomhed på dette dekrets uforenelighed med bestemmelserne i stålaftalen og har anmodet om, at de afgifter, der pålægges eksporten af russisk skrot, fjernes. Trods alle disse konsultationer forlængede den russiske regering den 28. oktober 1999 det første dekret om indførelse af told på eksport af skrot og affald af jern for en yderligere periode på seks måneder. Formålet med og virkningen af dekreterne er at begrænse den russiske eksport af de pågældende produkter, og de er derfor til skade for stålindustrien i EF, da de i betydelig grad øger presset på de internationale skrotpriser, som er steget betydeligt i løbet af de sidste måneder af 1999. En stigning i skrotprisen på 1 EUR pr. ton svarer til en omkostningsforøgelse på omkring 60 mio. EUR for stålindustrien i EF.Det er derfor nødvendigt, at der indføres passende handelsmæssige sanktioner, så længe Den Russiske Føderation opretholder denne overtrædelse af bestemmelserne i stålaftalen. Forslaget anbefaler for år 2000 en begrænsning på 20% af de kvantitative lofter for indførslen af visse stålprodukter fra Den russiske Føderation i forhold til, hvad der oprindeligt var forudset i stålaftalen. Dette forslag svarer til en nominel begrænsning på 15% i forhold til 1999, hvilket svarer til en handelsmæssig sanktion på omkring 30 mio. EUR. Denne foranstaltning udgør således en rimeligt afpasset reaktion på overtrædelsen.På det proceduremæssige plan bygger de anbefalede foranstaltninger på artikel 107, stk. 2, i partnerskabs- og samarbejdsaftalen, som fastlægger den procedure, der gør det muligt for en af partnerne at træffe passende foranstaltninger, når denne finder, at den anden part ikke har opfyldt sine forpligtelser.Udkast tilKOMMISSIONENS BESLUTNINGom ændring af Kommissionens beslutning nr. 2136/97/EKSF af 12. september 1997  om forvaltning af visse restriktioner for indførslen af visse stålprodukter  fra Den Russiske Føderation.KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1,efter høring af Det rådgivende Udvalg og efter samstemmende udtalelse afgivet af Rådet med enstemmighed ogud fra følgende betragtninger:(1) Kommissionens beslutning 2136/97/EKSF af 12. september 1997 om forvaltning af visse restriktioner for indførslen af visse stålprodukter fra Den Russiske Føderation [1] gennemfører i EF-retten bestemmelserne i aftalen mellem Det Europæiske Kul- og Stålfællesskab og Den Russiske Føderation om handel med visse stålprodukter [2], i det følgende benævnt stålaftalen. Denne aftale indgår som led i den generelle partnerskabs- og samarbejdsaftale(PSA) om oprettelse af et partnerskab mellem De Europæiske Fællesskaber og deres medlemsstater på den ene side og Den Russiske Føderation på den anden [3], som det fastsættes i artikel 21 i nævnte aftale.[1] EFT L 300 af 4.11.97, s. 15.[2] Kommissionens beslutning af 12.9.97 - EFT L 300 af 4.11.97, s. 51.[3] EFT L 327 af 28.11.1997, s. 3 .(2) Der er knyttet flere erklæringer til stålaftalen, som er en integrerende del heraf. Især fastsættes det i erklæring nr. 3: "I forbindelse med aftalen mellem Det Europæiske Kul- og Stålfællesskab og Den Russiske Føderation om handel med visse stålprodukter [...] nåede parterne til enighed om, at den anden parts udførsel af affald og skrot af jern henhørende under KN-kode 7204 ikke underkastes kvantitative restriktioner, told, afgifter eller lignende foranstaltninger [...]".(3) Den 16. april udstedte den russiske regering et dekret [4] om indførelse af told på 15% (med et mindstebeløb på 15 EUR pr. ton) på udførsel af affald og skrot af jern for en periode af 6 måneder. Dette dekret var begrundet ønsket om at forhindre omdirigering af råstoffer, der er nødvendige til fremstillingen af stål og opretholde et mindsteniveau for fortsat drift i de indenlandske jern- og stålværker.[4] Dekret nr. 441.(4) I forbindelse med mødet i Samarbejdsrådet den 17. maj 1999 gav EF's delegation udtryk for sine betænkeligheder over for dette dekret i et memorandum, som det forelagde for den russiske delegation. I memorandummet blev der fremsat krav om, at de afgifter, der pålægges udførsel af russisk skrot, straks fjernes, da de er uforenelige med bestemmelserne i stålaftalen.(5) Efter anmodning fra de russiske myndigheder blev der afholdt konsultationer om bl.a. spørgsmålet om tolden på udførsel af russisk skrot i juni 1999 i Bruxelles inden for rammerne af Kontaktgruppen vedrørende Kul- og Stålspørgsmål og underudvalget for stål, kul, miner og råstoffer, der er nedsat i henhold til partnerskabs- og samarbejdsaftalen. Ved denne lejlighed lod Kommissionens delegation klart forstå, at den fandt, at den pågældende foranstaltning både var i strid med bestemmelserne i stålaftalen og med bestemmelserne i partnerskabs- og samarbejdsaftalen. Hvis der ikke kunne findes nogen tilfredsstillende løsning, forbeholdt den sig muligheden af at gøre brug af de bestemmelser om bilæggelse af tvister og iværksættelse af gengældelsesforanstaltninger, der er forudset i sidstnævnte aftale.(6) EF's delegation fremførte same klagepunkter over nævnte dekret ved et møde i Samarbejdsudvalget EU/Rusland, som blev holdt den 8. oktober i Bruxelles.(7) Trods alle disse konsultationer forlængede den russiske regering den 28. oktober 1999 [5] det første dekret om indførelse af told på udførsel af skrot og affald af jern for en yderligere periode af 6 måneder.[5] Dekret nr. 1198.(8) De nævnte dekreter har til formål og til følge at begrænse udførslen fra Den Russiske Føderation af de pågældende produkter og er således til skade for stålindustrien i EF. I forbindelse med det økonomiske genopsving for stålproduktionen på verdensplan fører afgiften på udførslen af russisk skrot nemlig til en betydelig forøgelse af det aktuelle pres på skrotpriserne. De internationale skrotpriser er steget med omkring 8 EUR pr. ton i løbet af de sidste måneder af 1999. En stigning i skrotprisen på 1 EUR pr. ton svarer til en omkostningsforøgelse på omkring 60 mio. EUR for stålindustrien i EF.(9) Det er derfor nødvendigt, at der anvendes passende handelsmæssige sanktioner, så længe Den Russiske Føderation opretholder denne vedvarende overtrædelse af stålaftalens bestemmelser.(10) Stålaftalen indgår generelt som led i partnerskabs- og samarbejdsaftalen. Med hensyn til bilæggelse af tvister og handelsmæssige sanktioner gælder de relevante procedurer for sidstnævnte aftale for de områder, der er dækket af stålaftalen.(11) Det fastsættes bl.a. i partnerskabs- og samarbejdsaftalens artikel 107, stk. 2, at "såfremt en part finder, at den anden part har misligholdt en forpligtelse i henhold til aftalen, kan den træffe passende foranstaltninger. Forinden meddeler den, bortset fra i særligt hastende tilfælde, Samarbejdsrådet alle nødvendige oplysninger til en grundig undersøgelse af situationen med henblik på at nå frem til en for parterne acceptabel løsning".(12) EF sendte den ... december 1999 et brev til formanden for Samarbejdsrådet, hvori Samarbejdsrådet fik alle de oplysninger, der er nødvendige for en gennemgribende gennemgang af situationen med henblik på at finde en for alle parterne acceptabel løsning i overensstemmelse med bestemmelserne i artikel 107, stk. 2, i PSA. I brevet oplystes det desuden, at EF agter at iværksætte passende foranstaltninger som reaktion på Den Russiske Føderations manglende overholdelse af sine forpligtelser i henhold til den bilaterale stålaftale og PSA, hvis der ikke findes en løsning - nemlig fjernelse af afgiften på udførsel af skrot henhørende under pos. 7204 i den kombinerede nomenklatur - senest en kalendermåned efter datoen for brevet. (13) Bilag IV i beslutning nr. 2136/97/EKSF fastlægger de kvantitative lofter for indførslen i EF af visse stålprodukter fra Den Russiske Føderation.(14) En begrænsning på 20% af disse kvantitative lofter for år 2000 svarer til en handelsmæssig sanktion på omkring 30 mio. EUR. En sådan foranstaltning udgør således en rimeligt afpasset reaktion på den nævnte overtrædelse. I overensstemmelse med bestemmelserne i artikel 107, stk. 2, i PSA er valget af foranstaltning foretaget, ved at der er givet prioritet til foranstaltninger, der i mindst muligt omfang forstyrrer PSA's funktion -VEDTAGET FØLGENDE BESLUTNING:Artikel 1De kvantitative lofter for år 2000 i bilag IV til Kommissionens beslutning nr. 2136/97/EKSF om forvaltning af visse restriktioner for indførslen af visse stålprodukter fra Den Russiske Føderation erstattes af dem, der er angivet i bilaget til denne beslutning.Artikel 2Kommissionen træffer passende foranstaltninger med henblik på ophævelse af denne beslutning, når Den Russiske Føderation har gennemført de foranstaltninger, der er nødvendige for at opfylde de forpligtelser, der følger af erklæring nr. 3 i aftalen mellem Det Europæiske Kul- og Stålfællesskab og Den Russiske Føderation om handel med visse stålprodukter.Artikel 3Denne beslutning træder i kraft dagen efter offentliggørelsen i De Europæiske Fællesskabers Tidende.Denne beslutning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den  På Kommissionens vegne Medlem af KommissionenBILAG &gt;TABELPOSITION&gt;finansieringsoversigt1. BUDGETPOSTKapitel 122. RETSGRUNDLAGArtikel 95 EKSF3. FORANSTALTNINGENS BETEGNELSEKommissionens beslutning om ændring af Kommissionens beslutning nr. 2136/97/EKSF af 12. september 1997 om forvaltning af visse restriktioner for indførslen af visse stålprodukter fra Den Russiske Føderation4. MÅLReaktion på en vedvarende overtrædelse fra Den Russiske Føderations side af bestemmelserne i den bilaterale aftale om handel med visse stålprodukter. De kvantitative lofter for indførslen i EF af visse stålprodukter fra Den Russiske Føderation begrænses med 20%.5. BEREGNINGSMETODE I betragtning af udnyttelsesgraden af kontingenterne svarer en begrænsning på 20% af de kvantitative lofter for indførslen i EF af de pågældende produkter til en effektiv begrænsning på omkring 140 000 t stålprodukter (hvis pris ligger på mellem 175 og 325 EUR/t).Toldsatsen på de pågældende produkter for år 2000 ligger generelt på mellem 1,5% og 2,4%. Anvendelsen af den gennemsnitlige toldsats på de mængder, der ikke indføres, medfører et teoretisk tab for EF's indtægter på omkring 530 000 EUR.